Joshua na die reën se weergawe van 'Voshaarnooi' + foto's van sy pienkvoet | SARIE
Joshua na die reën se weergawe van ‘Voshaarnooi’ + foto’s van sy pienkvoet	deur SARIE.com-span
Die sanger Joshua na die reën sing vir die nuwe film Ballade vir ’n Enkeling sy eie weergawe van die gewilde lied ‘Voshaarnooi’ wat ook in die oorspronklike reeks gespeel het.
Hy vertel oor dié lied: “Toe Ballade vir ’n Enkeling destyds op televisie vertoon is, was ek nog ’n kleuter, maar die belangstelling in die reeks van ons ouers se kant af het oorgespoel na ons toe. Ek onthou vaagweg waaroor die storie gegaan het, maar wat ek soos gister onthou is die tydlose musiek wat die reeks uniek gemaak het. Dit is ’n voorreg en eer dat die span agter Ballade vir ’n Enkeling my hierdie geleentheid gegee het om Voshaarnooi te kan sing.”
Joshua na die Reën, oftewel Jacques de Villiers, en sy vrou, Danél, wat in 2012 getroud is, het verlede jaar ouers geword. Hul eersteling, Anán, se naam beteken “wolk”.
Donnalee Roberts speel een van die hoofrolle in Ballade vir ’n enkeling, wat vanaf 20 Maart 2015 in teaters begin draai.